صوت الصورة
إعداد - بكر هذال
    الطير شال الطير فوق الجناحين قايم بدور المسعف الطير هاليوم رحلة سفر نهايته بالفلبين حر قطامي وشلعه فوق وغيوم يا طير قلي بالسماء رايح وين اربط حزامك زين لاتكثر الحوم عبدالمحسن محمد المحيسن - رياض الخبراء يا كبر طيرٍ شفت فردة جناحه متعليٍ بالجو حايم ومرتاح مخضّبٍ لونه بياضه وشاحه قام يتهادى في مجيه ومرواح وفوقه غراب موقعٍ بالرتياحه وقّع عليه ولاانزعج منه ماطاح على الظهر ومتكي في جناحه يا طير حذرا صفقه الطير لاصاح حمد عبدالله الوايلي - حوطة سدير سبحان ربٍ يجمع النسر بغراب الله زرع حُبّ التآلف بالاثنين صارت صداقة بين الاثنين وأحباب هذي طيور وافهموا يالعزيزين هذي دروسٍ ليتها بين الاقراب دام الصفا ما بين كل المحبين هذي رسالة وافهموا اليوم يا أصحاب هذي مواعظ قلتها للفهيمين محمد عبدالعزيز الخنيفر - أشيقر من غير حجزٍ طائر ولا تذاكر دربك ترى يا طير خطرٍ ومجهول بعض التطفل مهلكه ومخاطر مخالفٍ لأمرٍ محبَب ومأمول ما كل ما يركب مامونٍ وصابر مثل البحر دائم على الغدر مجبول لا تنخدع بالشكل وأيضا المظاهر ما كل طيرٍ لذّ لحمه بمأكول عبداللطيف الحُمَيَّانِي - عنيزة غراب ونسر والتآلف لهم صار وين القلوب الطيّبة لبعض الاجواد هذي طيورٍ تجعل الكل يحتار عسى الصفا ما بين الاحباب يزداد هذي مواعظ يالنشاما والأخيار ما هي خفيّة واضحة قدم الاشهاد وسو التفاهم بين جار مع الجار هذي نصيحة واقهروا كل حسّاد ريان محمد الخنيفر - الرياض يا صغير خاو اللي معه خبره الحوم معه تجارب مكتسبها من الجو طير البحر غير الفضاء يتقن العوم مائي وبري خلقه له تربو منظر طبيعه شفتها بآخر الصوم صورة عدد ضمن المواضيع حطوا سعود عبدالعزيز الهزاع - نعام ياللي على ظهر النسر راكبٍ فوق مرتاح ما ينزل من الجهد حاجه مدري عجز ولا مرض أو ملحوق والا تبي ترتاح مثل الدجاجه كم شاعرٍ جرّه على وصفك الشوق فعلٍ عجيب ولاعٍ له إسراجه نهاض بجناحك ورافع لك سبوق ترى الفضاء يا طير وساع فجاجه خالد ناصر المخيمر - روضة سدير خذني معك وين ما رحت يا طير تعبت ارفرف في فضاي وسمايا ما فيه غير الجوع كثر المخاسير وقتي مضى ما بين هم وعنايا سلطان أحمد العضيدان- الغاط ولا واهنيك طايرٍٍ في السما يا طير بليا تفاتيشٍ ولا حدود بريّه طليقٍ على كيفك توجّه على التسير على ما نويته ناويٍ لك على نيّه همامك ما غير اللي على كتفكم وصغير ولا به عفوشٍ ولا زهابٍ ولا شيّه تمتع بجوّك قبل ما يلحقه تغيير ما دامك تمشى حر وبكل حريّه مبارك محمد الدوسري - الرياض فل الجناح وطار وشاله طير بالجو يحلّق به لو كمره يشيله يطعم فروخ وسط عش مصاغير نسر نواه وجاه في خودش جيله أو صدفة وقع على المتن ما غير والطير ريّح والمسافة طويله محمد إبراهيم الفهيد - الزلفي يا طير يا باسط الجنحان من علّمك منهج الرحمه شايل صغيرك على الجنحان بعيدٍ عن ناس والزحمه وتعلمه أول الطيران وسط الفضا وأجمل النسمه سبحان ربٍ عليم الشان كلٍ وهب ميزه وقسمه سعود عايش الحربي - جدة النسر حلّق وشكله صار بريد ينقل معه غربان ما دري بكم آخذ إجار والا بلاشي وهو تعبان عبدالكريم النغيمشي - لوذة الطير عانه ماخلا خويه شكى عليه حاله وهمه وشاله عبربه القارات وأرضٍ خلّيه يبى على من شان ترد الجماله ما ينفع المسكين عزومٍ رديه تِبينَ من الادنين ليا جا مجاله شجعان المقاطي - الرياض نرحب بمشاركاتكم الشعرية وما تلتقطه عدساتكم من الصور الهادفة والطريفة على إيميل الخزامى: rb-khozama@alriyadh.com أو الفاكس رقم: 0114871070 ويا هلا.. 